Sovesh/autoresearch-or huggingface dataset:
ଶୀଳା ଦିକ୍ଷିତ ୩୧ ମାର୍ଚ୍ଚ ୧୯୩୮ରେ ଜନ୍ମିତ ଜଣେ ଭାରତୀୟ ରାଜନେତ୍ରୀ ଭାରତୀୟ ଜାତୀୟ କଂଗ୍ରେସର ସଦସ୍ୟ, ଦିଲ୍ଲୀର ମୁଖ୍ୟମନ୍ତ୍ରୀ ଭାବେ ୧୯୯୮ରୁ ୨୦୧୩ ପର୍ଯ୍ୟନ୍ତ କାର୍ଯ୍ୟ ତୁଲାଇଥିଲେ । କଂଗ୍ରେସ ତରଫରୁ ତିନିଥର ଲଗାତର ମୁଖ୍ୟମନ୍ତ୍ରୀ ପଦ ଜିଣିଥିଲେ । ଡିସେମ୍ବର ୨୦୧୩ରେ ଆମ ଆଦମୀ ପାର୍ଟିର ଅରବିନ୍ଦ କେଜରିୱାଲଙ୍କଠାରୁ ପରାସ୍ତ ହେବା ପରେ କେରଳର ରାଜ୍ୟପାଳ ଭାବେ ନିଯୁକ୍ତ ହୋଇଥିଲେ । ପରେ ସେଠାରୁ ୧୧ ମାର୍ଚ୍ଚ ୨୦୧୪ରେ ଇସ୍ତଫା ଦେଇଥିଲେ ।

ପ୍ରାରମ୍ଭିକ ଜୀବନ
ଶିଳା ଦିକ୍ଷିତ ୩୧ ମାର୍ଚ୍ଚ ୧୯୩୮ରେ ପଞ୍ଜାବର କପୁରଥଲାଠାରେ ଏକ କ୍ଷତ୍ରିୟ ପରିବାରରେ ଜନ୍ମ ଗ୍ରହଣ କରିଥିଲେ ।  ସେ ଦିଲ୍ଲୀର ଜିସୁ ଏଣ୍ଡ ମେରୀ ବିଦ୍ୟାଳୟରେ କନଭେଣ୍ଟ ଓ ଦିଲ୍ଲୀ ବିଶ୍ୱବିଦ୍ୟାଳୟର ମିରନ୍ଦା ହାଉସରୁ କଳାରେ (ଇତିହାସ) ସ୍ନାତକୋତ୍ତର ପର୍ଯ୍ୟନ୍ତ ପଢ଼ିଥିଲେ ।

ପୁରସ୍କାର ଓ ସମ୍ମାନ
୨୦୦୮ରେ ଶ୍ରେଷ୍ଠ ମୁଖ୍ୟମନ୍ତ୍ରୀ =ଜର୍ଣ୍ଣାଲିଷ୍ଟ ଆସୋସିଏସନ ଅଫ ଇଣ୍ଡିଆଙ୍କଠାରୁ 
 ୨୦୦୯ ବର୍ଷର ରାଜନେତ୍ରୀ -ଏନଡିଟିଭିଦ୍ୱାରା 
୨୦୧୦ ଦର ସିକୋହ ପୁରସ୍କାର -ଇଣ୍ଡୋଇରାନ ସମାଜ ତରଫରୁ  
ସମାଜସେବାରେ ଶ୍ରେଷ୍ଠ ଅବଦାନ ପାଇଁ ୨୦୧୩ରେ ଦିଲ୍ଲୀର ଚଳନ୍ତି ଦଶନ୍ଧିର ମହିଳା ପ୍ରତିଭା - ଅଲ ଲେଡିଜ ଲିଗ ତରଫରୁ  

=

ଆଧାର

ବାହ୍ୟ ଲିଙ୍କ 

 Official profile, Government of Delhi website
ସିଙ୍ଗାପୁରଏକ ଦକ୍ଷିଣ ଏସିଆ ଦେଶ ।

ଇତିହାସ

ଭୂଗୋଳ

ଧର୍ମ

ପ୍ରଶାସନିକ ବିଭାଜନ

ଭାଷା

ଆଧାର

ବାହାର ତଥ୍ୟ 

Government
 Singapore Government Directory Interactive
 Singapore Government Online Portal
 Gateway To All Government Services 
 Singapore National Service Portal
 Singapore Accounting and Corporate Regulatory Authority
 Singapore Department of Statistics Annual Data 
 Chief of State and Cabinet Members 
 Singapore Economic Development Board

General information
 
 Singapore from UCB Libraries GovPubs
 
 Singapore profile from the BBC News
 Singapore at Encyclopædia Britannica
 Singapore Infomap
 
 WikiSatellite view of Singapore at WikiMapia
 Official Gateway To Singapore 
 Official Singapore Tourism Website
 
 Key Development Forecasts for Singapore from International Futures

 This article incorporates public domain text from the websites of the Singapore Department of Statistics, the United States Department of State, the United States Library of Congress and the CIA World Factbook.

ଏସିଆର ଦେଶ
ଆରଣ୍ୟକ ମନୋଜ ଦାସଙ୍କ ରଚିତ ଏକ ଗଳ୍ପ ସଂକଳନ । ଏହାର ପ୍ରଥମ ପ୍ରକାଶନ ୧୯୬୦ରେ ହୋଇଥିଲା ।

ସଂକଳିତ ଗଳ୍ପ 
ଏଥିରେ ସଂକଳିତ ଗଳ୍ପ ସବୁ ହେଲା:
 ରାୟସିଂହର ଡାଏରୀ
 ସଂଗୋପନ କାହାଣୀ
 ଉପଗ୍ରହ
 ଭୁତ କୋଠିରେ ଏକ ରାତି
 ହୃଦୟ ପରିବର୍ତ୍ତନ ସଙ୍କ୍ରାନ୍ତୀୟ ଏକ କାହାଣୀ
 ରବିବାସରୀୟ ସଙ୍ଗୀତ
 ଆରଣ୍ୟକ
 ଜହ୍ନରାତିର ଗଳ୍ପ

ଆରଣ୍ୟକ ଗଳ୍ପ ଉପରେ ଆଧାରିତ ସମନାମରେ ଏକ ଚଳଚ୍ଚିତ୍ର କରାଯାଇଥିଲା । ଅପୂର୍ବ କିଶୋର ବୀର ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ।

ଆଧାର

ବାହାର ଆଧାର

ବାହାର ଲିଙ୍କ 

ଓଡ଼ିଆ ସାହିତ୍ୟ
ବହି
ଓଡ଼ିଆ ବହି
ମନୋଜ ଦାସଙ୍କ ରଚନାବଳୀ
ଶିଳହଟ୍ ଯୁଦ୍ଧ, ବାଂଲାଦେଶର ସ୍ୱାଧୀନତା ପାଇଁ ଲଢେଇ କରୁଥିବା ମିଟରୋ ବାହିନୀ ଓ ପାକିସ୍ତାନ ସେନାବାହିନୀ ମଧ୍ୟରେ ଶିଳହଟଠାରେ 7 ଡିସେମ୍ବର ଓ 15 ଡିସେମ୍ବରରେ ପ୍ରବଳ ଯୁଦ୍ଧ ହେଇଥିଲା । ସେଥିରେ ଭାରତୀୟ ସେନା ବାହିନୀର ହେଳିକୋପ୍ଟର ଯୋଗେ ପ୍ରଥମ ଥର ପାଇଁ ଭାରତୀୟ ସୈନ୍ୟ ଯାଇ ଯୁଦ୍ଧ କରିଥିଲେ ।

ଆଧାର
ପେଲଭିକ ଯନ୍ତ୍ରଣା, ବା ଶ୍ରୋଣୀ ଯନ୍ତ୍ରଣା ନାମ ଦିଆଯାଏ ଯେତେବେଳେ ଦୁଇ ହିପ ବା ନିତମ୍ବ ମଧ୍ୟବର୍ତ୍ତୀ ସ୍ଥାନରେ କଷ୍ଟ ହୁଏ ।  ଏହି ଯନ୍ତ୍ରଣା ହଠାତ ଆରମ୍ଭ ହୋଇ ତୀବ୍ର ହୋଇପାରେ ବା ଦୀର୍ଘକାଳ ପର୍ଯ୍ୟନ୍ତ ମଝିରେ ମଝିରେ ହୁଏ ବା ଲାଗିରହେ |  ଏହି ଯନ୍ତ୍ରଣା ୩ ମାସରୁ କମ୍ ଥିଲେ ସାଧାରଣତଃ ତୀବ୍ର ଶ୍ରେଣୀଭୁକ୍ତ ହୁଏ;  ଯଦି ଏହା ଛଅ ମାସରୁ ଅଧିକ ସମୟ ଧରି ଚାଲିଥାଏ ତେବେ ଏହା ସାଧାରଣତଃ କ୍ରନିକ୍ ଶ୍ରେଣୀଭୁକ୍ତ ହୋଇଥାଏ |  ଯନ୍ତ୍ରଣା ଯୋଗୁ ଅବସାଦ ହୋଇ ଲକ୍ଷଣକୁ ଆହୁରି ଖରାପ କରିପାରେ |   ପେରିନିଆଲ ଯନ୍ତ୍ରଣାଠାରୁ ଏହା ପୃଥକ ଅଟେ | 

ପେଲଭିକ ଯନ୍ତ୍ରଣା ମହିଳାମାନଙ୍କର ପ୍ରଜନନ ଅଙ୍ଗର ରୋଗ ଯୋଗୁ, ପାକ-ଅନ୍ତନଳୀ କିମ୍ବା ମୂତ୍ରନଳୀ ରୋଗ ଯୋଗୁ ବା ଆଓର୍ଟା ଧମନୀର ନିମ୍ନ ଭାଗରେ କୌଣସି ରୋଗ ଅଥବା ପେଲଭିସ ପାର୍ଶରେ ଥିବା କୌଣସି ଅଙ୍ଗର ରୋଗ ଯୋଗୁ ହୋଇପାରେ ।  ମହିଳା ପ୍ରଜନନ ଅଙ୍ଗ ସହିତ ଜଡ଼ିତ ସାଧାରଣ କାରଣଗୁଡ଼ିକ ହେଉଛି ଋତୁଶୂଳ, ଏଣ୍ଡୋମେଟ୍ରିଓସିସ୍ ଏବଂ ଫାଇବ୍ରଏଡ; ଅନ୍ୟାନ୍ୟ ଗମ୍ଭୀର କାରଣ ମଧ୍ୟରେ ଅଥାନ ଗର୍ଭ, ପେଲଭିକ୍ ପ୍ରଦାହ ରୋଗ ଏବଂ ଓଭାରିଆନ୍ ଟର୍ସିଅନ୍ ହୋଇପାରେ |    ପେଟର ପାକସ୍ଥଳୀ ସହିତ ଜଡ଼ିତ ସାଧାରଣ କାରଣଗୁଡ଼ିକ ମଧ୍ୟରେ ଇରିଟେବ୍ଲ ବାୱେଲ ସିଣ୍ଡ୍ରୋମ, ଗ୍ୟାଷ୍ଟ୍ରୋଏଣ୍ଟେରାଇଟିସ୍, କୋଷ୍ଠକାଠିନ୍ୟ ଏବଂ କୋଲୋନ୍ କର୍କଟ ଅନ୍ତର୍ଭୁକ୍ତ ଯୋଗୁ ହୋଇପାରେ ।    ଆପେଣ୍ଡିସାଇଟିସ୍ ରୋଗ ଭଳି ଗମ୍ଭୀର ରୋଗ ମଧ୍ୟ ଏହାର ଅନ୍ତର୍ଭୁକ୍ତ ।  ମୂତ୍ରନଳୀରେ ସମ୍ବନ୍ଧୀୟ ରୋଗ ଯେପରିକି ମୂତ୍ରାଙ୍ଗ ସଂକ୍ରମଣ, ବୃକ୍‌କ ପଥର ରୋଗ, ଏବଂ ଇଣ୍ଟରସ୍ଟିସିଆଲ୍ ସିସ୍ଟାଇଟିସ ଯୋଗୁ ହୋଇପାରେ ।  ଅନ୍ୟାନ୍ୟ କାରଣ ମଧ୍ୟରେ ଫାଇବ୍ରୋମ୍ୟାଲଜିଆ, ପେଟର କାନ୍ଥର ମାଂସପେଶୀରେ ଆଘାତ ଏବଂ ପେଟର ଆର୍ଟିକ୍ ଉଦର ମହାଧମନୀ ସ୍ଫୀତି ଯୋଗୁ ହୋଇପାରେ |  ଯୌନ ଉତ୍ପୀଡ଼ନ ପରେ କ୍ରନିକ ଯନ୍ତ୍ରଣା ମଧ୍ୟ ହୋଇପାରେ | 

ଲକ୍ଷଣମାନଙ୍କର ଇତିହାସ ଅନୁଶୀଳନ ଓ ଶାରୀରିକ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ତ‌ଥା ଲାବୋରେଟୋରୀ ପରୀକ୍ଷା ଏବଂ ମେଡିକାଲ ଇମେଜିଙ୍ଗ କରି ନିଶ୍ଚିତ କରାଯାଏ  |  ସମସ୍ତ ମହିଳାଙ୍କର ଗର୍ଭଧାରଣ ପରୀକ୍ଷା ପାଇଁ ସୁପାରିଶ କରାଯାଏ ଯେଉଁମାନଙ୍କର ଗର୍ଭବତୀ ହେବା ସମ୍ଭାବନା ଥାଏ ।  ଜ୍ୱର, ଋତୁବନ୍ଦ ପରେ ଯୋନୀ ରକ୍ତସ୍ରାବ, ନିମ୍ନ ରକ୍ତଚାପ ଏବଂ ପେରିଟୋନାଇଟିସ ରୋଗ ଥିଲେ ସମସ୍ୟା ଅଧିକ ହୁଏ । 

ପେଲଭିକ୍ ଯନ୍ତ୍ରଣା ଉଭୟ ମହିଳା ଏବଂ ପୁରୁଷଙ୍କୁ ପ୍ରଭାବିତ କରିପାରେ ଯଦିଓ କ୍ରନିକ୍ ପେଲଭିକ୍ ଯନ୍ତ୍ରଣା ସାଧାରଣତଃ ମହିଳାମାନଙ୍କୁ ପ୍ରଭାବିତ କରିଥାଏ |  ପ୍ରାୟ ୨%ରୁ ୨୪% ମହିଳାଙ୍କର ମାସିକ ଋତୁସ୍ରାବ ସ‌ହିତ ସମ୍ପର୍କ ନଥିବା ପେଲଭିକ୍ ଯନ୍ତ୍ରଣା, ୮%ରୁ ୨୧% ଯୌନ‌କ୍ରିୟା ଯନ୍ତ୍ରଣା ଏବଂ ୧୭%ରୁ ୮୧% ଋତୁଶୂଳ ହୁଏ । କ୍ରନିକ୍ ପେଲଭିକ୍ ଯନ୍ତ୍ରଣା ଅତି କମରେ ୬ରୁ ୨୭% ମହିଳାମାନଙ୍କଠାରେ ଦେଖାଯାଏ |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଅଖିଳ ଭାରତୀୟ ମୁସଲିମ ଲିଗ ବା ଅଲ୍ ଇଣ୍ଡିଆ ମୁସଲିମ୍ ଲିଗ୍ (ଏଆଇଏମ୍ଏଲ୍) ୧୯୦୬ ମସିହାରେ ଢାକାରେ ସ୍ଥାପିତ ଏକ ରାଜନୈତିକ ଦଳ ଥିଲା । ଯେତେବେଳେ କିଛି ଜଣାଶୁଣା ମୁସଲମାନ ରାଜନେତା ଭାରତୀୟ ଉପମହାଦେଶରେ ମୁସଲମାନ ସ୍ୱାର୍ଥକୁ ସୁରକ୍ଷିତ ରଖିବା ଲକ୍ଷ୍ୟରେ ବ୍ରିଟିଶ ଭାରତର ଭାଇସରୟ ଲର୍ଡ ମିଣ୍ଟୋଙ୍କୁ ଭେଟିଥିଲେ ।

ବ୍ରିଟିଶ ଭାରତରେ ମୁସଲମାନଙ୍କ ରାଜନୈତିକ ପ୍ରତିନିଧିତ୍ୱର ଆବଶ୍ୟକତା କାରଣରୁ ଏହି ଦଳ ସୃଷ୍ଟି ହୋଇଥିଲା, ବିଶେଷକରି ୧୯୦୫ ଭାରତୀୟ ଜାତୀୟ କଂଗ୍ରେସଦ୍ୱାରା ପ୍ରାୟୋଜିତ ବଙ୍ଗ ବିଭାଜନକୁ ବ୍ୟାପକ ହିନ୍ଦୁ ବିରୋଧ ସମୟରେ ଏହି ଦଳ ସୃଷ୍ଟି ହେଇଥିଲା । ୧୯୦୬ ମସିହାରେ ଢାକାର ଇସ୍ରତ ମଞ୍ଜିଲ ପ୍ୟାଲେସରେ ଅନୁଷ୍ଠିତ ସର୍ବଭାରତୀୟ ମୁସଲିମ୍ ଶିକ୍ଷା ସମ୍ମିଳନୀର ବାର୍ଷିକ ବୈଠକରେ ଢାକାର ନବାବ ଖ୍ୱାଜା ସଲିମୁଲ୍ଲା ବ୍ରିଟିଶ ଭାରତରେ ମୁସଲମାନଙ୍କ ସ୍ୱାର୍ଥରକ୍ଷା ପାଇଁ ଏକ ରାଜନୈତିକ ଦଳ ଗଠନ ପାଇଁ ପ୍ରସ୍ତାବ ପଠାଇଥିଲେ । ଲାହୋରର ଜଣେ ପ୍ରମୁଖ ମୁସଲମାନ ନେତା ସାର୍ ମିଆଁ ମହମ୍ମଦ ସଫି ଏହି ରାଜନୈତିକ ଦଳର ନାମ 'ଅଲ୍ ଇଣ୍ଡିଆ ମୁସଲିମ୍ ଲିଗ୍' ରଖିବାକୁ ପରାମର୍ଶ ଦେଇଥିଲେ। ସମ୍ମିଳନୀରେ ସର୍ବସମ୍ମତିକ୍ରମେ ଏହି ପ୍ରସ୍ତାବ ଗୃହୀତ ହେବା ପରେ ଢାକାରେ ଅଖିଳ ଭାରତୀୟ ମୁସଲିମ୍ ଲିଗ‌ର ଆନୁଷ୍ଠାନିକ ଗଠନ ହୋଇଥିଲା। ୧୯୩୭ ମସିହା ପର୍ଯ୍ୟନ୍ତ ଏହା ଏକ ଅଭିଜାତ୍ୟ ସଂଗଠନ ହୋଇ ରହିଥିଲା, ଯେତେବେଳେ ନେତୃତ୍ୱ ମୁସଲମାନ ଜନତାଙ୍କୁ ଏକାଠି କରିବା ଆରମ୍ଭ କରିଥିଲେ, ଯାହା ଦଳକୁ ଏକ ଲୋକପ୍ରିୟ ସଂଗଠନରେ ପରିଣତ କରିଥିଲା ।

୧୯୩୦ ଦଶକରେ ଉତ୍ତର-ପଶ୍ଚିମ ବ୍ରିଟିଶ ଭାରତର ଚାରିଟି ପ୍ରଦେଶକୁ ଏକାଠି କରିବା ପାଇଁ ଏକ ଅଲଗା ରାଷ୍ଟ୍ର-ରାଷ୍ଟ୍ର ଏବଂ ପ୍ରଭାବଶାଳୀ ଦାର୍ଶନିକ ସାର୍ ମହମ୍ମଦ ଇକବାଲଙ୍କ ଦୃଷ୍ଟିକୋଣ ଦ୍ୱି-ରାଷ୍ଟ୍ର ସିଦ୍ଧାନ୍ତର ଯୁକ୍ତିକୁ ଆହୁରି ସମର୍ଥନ କରିଥିଲା । ୧୮୮୮ ମସିହାରେ ମିରଟରେ ସୟଦ ଅହମ୍ମଦ ଖାଁଙ୍କ ପ୍ରସ୍ତାବିତ ଧାରଣା ସହ ଏହା ସଂଯୁକ୍ତ, ଯିଏ କହିଥିଲେ, 

"ଏହି ଲମ୍ବା ପ୍ରବଚନ ପରେ ମୁଁ ବୁଝାଇବାକୁ ଚାହୁଁଛି ଯେ ମୋ ଦେଶ - ନୁହେଁ, ବରଂ ଏହି ଦେଶର ସମଗ୍ର ଜନତା - ରାଜନୈତିକ ପ୍ରସଙ୍ଗରେ କେଉଁ ପଦ୍ଧତି ଅନୁସରଣ କରିବା ଉଚିତ୍ । ମୁଁ ଭାରତର ରାଜନୈତିକ ପ୍ରଶ୍ନଗୁଡିକର ନିୟମିତ କ୍ରମରେ ବିଚାର କରିବି, ଯାହାଦ୍ୱାରା ଆପଣମାନେ ସେଗୁଡ଼ିକ ଉପରେ ଧ୍ୟାନ ଦେବାର ପୂର୍ଣ୍ଣ ସୁଯୋଗ ପାଇପାରିବେ । ପ୍ରଥମଟି ହେଉଛି - ଭାରତର ପ୍ରଶାସନ ଓ ସାମ୍ରାଜ୍ୟ କାହା ହାତରେ ରହିବ? ଏବେ ଧରାନ୍ତୁ ଯେ ସମସ୍ତ ଇଂରେଜ ଓ ସମଗ୍ର ଇଂରେଜ ସେନା ଭାରତ ଛାଡି ନିଜର ସମସ୍ତ ତୋପ, ସେମାନଙ୍କର ଚମତ୍କାର ଅସ୍ତ୍ରଶସ୍ତ୍ର ଏବଂ ସବୁକିଛି ସାଙ୍ଗରେ ନେଇ ଯିବେ, ତେବେ ଭାରତର ଶାସକ କିଏ ହେବ? ଏହି ପରିସ୍ଥିତିରେ ଦୁଇ ଦେଶ ମହୋମେଦାନ ଓ ହିନ୍ଦୁମାନେ ଗୋଟିଏ ସିଂହାସନରେ ବସି କ୍ଷମତାରେ ସମାନ ରହିପାରିବେ କି? ନିଶ୍ଚିତ ଭାବରେ ନୁହେଁ । ଏହା ଜରୁରୀ ଯେ ସେମାନଙ୍କ ମଧ୍ୟରୁ ଜଣେ ଅନ୍ୟକୁ ଜିତି ତଳକୁ ଠେଲି ଦିଅନ୍ତୁ । ଦୁହେଁ ସମାନ ରହିପାରିବେ ବୋଲି ଆଶା କରିବା ହେଉଛି ଅସମ୍ଭବ ଓ ଅକଳ୍ପନୀୟକୁ ଇଚ୍ଛା କରିବା।"

ଯେତେବେଳେ କଂଗ୍ରେସ ଦଳ ଭାରତୀୟ ଲୋକଙ୍କ ସହ ପରାମର୍ଶ ନକରି ଦ୍ୱିତୀୟ ବିଶ୍ୱଯୁଦ୍ଧରେ ଭାରତକୁ ଏକତରଫା ଭାବେ ସାମିଲ କରିବା ବିରୋଧରେ ପ୍ରଭାବଶାଳୀ ଭାବରେ ପ୍ରତିବାଦ କରିଥିଲା, ସେତେବେଳେ ମୁସଲିମ ଲିଗ୍ ବ୍ରିଟିଶ ଯୁଦ୍ଧ ପ୍ରୟାସକୁ ସମର୍ଥନ କରିଥିଲା । ୧୯୪୦ ଦଶକରେ ମୁସଲିମ ଲିଗ୍ ଏକ ନିର୍ଣ୍ଣାୟକ ଭୂମିକା ଗ୍ରହଣ କରିଥିଲା, ଧାର୍ମିକ ଭିତ୍ତିରେ ଭାରତର ବିଭାଜନ ଏବଂ ୧୯୪୭ରେ ପାକିସ୍ତାନକୁ ଏକ ମୁସଲମାନ ରାଷ୍ଟ୍ର ଭାବରେ ଗଠନ କରିବା ପଛରେ ଏକ ପ୍ରେରକ ଶକ୍ତି ପାଲଟିଥିଲା ।

ଭାରତ ବିଭାଜନ ଓ ପାକିସ୍ତାନ ପ୍ରତିଷ୍ଠା ପରେ ଅଖିଳ ଭାରତୀୟ ମୁସଲିମ୍ ଲିଗ‌କୁ ଭାରତରେ ଆନୁଷ୍ଠାନିକ ଭାବେ ଭାଙ୍ଗି ଦିଆଯାଇଥିଲା। ଆନୁଷ୍ଠାନିକ ଭାବେ ପାକିସ୍ତାନ ମୁସଲିମ୍ ଲିଗ୍ ଏହି ଲିଗ‌ର ସ୍ଥାନ ନେଇଥିଲା, ଯାହା ଶେଷରେ ଅନେକ ରାଜନୈତିକ ଦଳରେ ବିଭକ୍ତ ହୋଇଥିଲା। ଅନ୍ୟ ଗୋଷ୍ଠୀମାନେ ଏକ କ୍ଷୁଦ୍ର ଦଳରେ ପରିଣତ ହୋଇଥିଲେ, ତାହା ମଧ୍ୟ କେବଳ ଭାରତର କେରଳ ରାଜ୍ୟରେ । ବାଂଲାଦେଶରେ ୧୯୭୬ ମସିହାରେ ମୁସଲିମ ଲିଗ୍ ପୁନରୁଦ୍ଧାର ହୋଇଥିଲା, କିନ୍ତୁ ଏହାର ଆକାର ହ୍ରାସ ପାଇଥିଲା, ଯାହା ରାଜନୈତିକ କ୍ଷେତ୍ରରେ ଏହାକୁ ନଗଣ୍ୟ କରିଦେଇଥିଲା । ଭାରତରେ ଇଣ୍ଡିଆନ୍ ୟୁନିୟନ ମୁସଲିମ୍ ଲିଗ୍ ନାମକ ଏକ ସ୍ବତନ୍ତ୍ର ସ୍ବାଧୀନ ସଂସ୍ଥା ଗଠନ କରାଯାଇଥିଲା, ଯାହାର ଆଜି ପର୍ଯ୍ୟନ୍ତ ଭାରତୀୟ ସଂସଦରେ ଉପସ୍ଥିତି ରହିଛି।

ଆଧାର 

ରାଜନୈତିକ ଦଳ
ବାଙ୍କୀ (କ୍ରମିକ ସଂଖ୍ୟା: ୮୮) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଙ୍କୀ (ବି), ବାଙ୍କୀ ବ୍ଳକ, ବାଙ୍କୀ-ଡମପଡ଼ା  ବ୍ଳକ ଓ ବାରଙ୍ଗ ବ୍ଳକର କିଛି ଅଂଶ ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ କୁମାର ତ୍ରିପାଠୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରବିନ୍ଦ୍ର କୁମାର ମଲ୍ଲିକଙ୍କଠାରୁ ୪୩୭୫୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଭାତ କୁମାର ତ୍ରିପାଠୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଦେବାଶିଷ ପଟ୍ଟନାୟକଙ୍କଠାରୁ ୨୩,୪୪୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

 ୨୦୧୯: ଦେବୀ ରଞ୍ଜନ ତ୍ରିପାଠୀ (ବିଜଦ)
 ୨୦୧୪: ପ୍ରଭାତ କୁମାର ତ୍ରିପାଠୀ (ବିଜଦ)
୨୦୦୯: (୮୮): ପ୍ରଭାତ କୁମାର ତ୍ରିପାଠୀ (ବିଜଦ)
୨୦୦୪: (୪୬): ଦେବାଶିଷ ପଟ୍ଟନାୟକ (କଂଗ୍ରେସ)
୨୦୦୦: (୪୬): ପ୍ରଭାତ ତ୍ରିପାଠୀ (ବିଜଦ)
୧୯୯୫: (୪୬): ପ୍ରଭାତ ତ୍ରିପାଠୀ (ଜନତା ଦଳ)
୧୯୯୦: (୪୬): ଘନଶ୍ୟାମ ସାହୁ (ଜନତା ଦଳ)
୧୯୮୫: (୪୬): ଅକ୍ଷୟ କୁମାର ପଟ୍ଟନାୟକ (କଂଗ୍ରେସ)
୧୯୮୦: (୪୬): ଅକ୍ଷୟ କୁମାର ପଟ୍ଟନାୟକ (କଂଗ୍ରେସ-ଇ)
୧୯୭୭: (୪୬): ଯୋଗେଶ ଚନ୍ଦ୍ର ରାଉତ (କଂଗ୍ରେସ) 
୧୯୭୪: (୪୬): ଯୋଗେଶ ଚନ୍ଦ୍ର ରାଉତ (ସ୍ୱାଧୀନ)
୧୯୭୧: (୪୩): ଗୋକୁଳାନନ୍ଦ ପ୍ରହରାଜ (ଉତ୍କଳ କଂଗ୍ରେସ)
୧୯୬୭: (୪୩): ଯୋଗେଶ ଚନ୍ଦ୍ର ରାଉତ (ସ୍ୱାଧୀନ) 
୧୯୬୧: (୯୬): ଗୋକୁଳାନନ୍ଦ ପ୍ରହରାଜ (ପି.ଏସ.ପି)
୧୯୫୭: (୬୭): ଯୋଗେଶ ଚନ୍ଦ୍ର ରାଉତ (କଂଗ୍ରେସ)
୧୯୫୧: (୮୦): ଗୋକୁଳାନନ୍ଦ ପ୍ରହରାଜ (ସୋସିଆଲିଷ୍ଟ)

ଆଧାର

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
କଟକ ଜିଲ୍ଲା
ଶିବ ବା ମହାଦେବ ହିନ୍ଦୁମାନଙ୍କ ଶ୍ରେଷ୍ଠ ଦେବତାତ୍ରୟଙ୍କ ମଧ୍ୟରୁ ଅନ୍ୟତମ ଓ ପରମେଶ୍ୱରଙ୍କ ସଂହାରଶକ୍ତି । ମହାଦେବଙ୍କୁ ଶକ୍ତିନିହିତ ଲିଙ୍ଗମୂର୍ତ୍ତିରେ ପୂଜା କରାଯାଏ ।
ତିନି ଗୋଟି ଆଖି, ପାଞ୍ଚ ଗୋଟି ମୁଖ, ବୃଷଭ ଏହାଙ୍କର ବାହାନ। ଅତ୍ରିମୁନି ଏହାଙ୍କର ଗୁରୁ । ସବୁପ୍ରକାର ଅସ୍ତ୍ରଶସ୍ତ୍ର ଚାଳନାରେ ଏ ଦକ୍ଷ । ତ୍ରିଶୁଳ ଏହାଙ୍କର ପ୍ରଧାନ ଆୟୁଧ। ଏହାଙ୍କ ଧନୁର ନାମ ପିନାକ । ଡମରୁ ଏହାଙ୍କ ବାଦ୍ୟ ।ଏହାଙ୍କର ତାଣ୍ଡବ ନୃତ୍ୟ ଅତି ଭୟଙ୍କର । ଏହାଙ୍କ ବାସ କୈଳାଶଶିଖର । ଏହାଙ୍କ ପରିଧାନ ବ୍ୟାଘ୍ରଚର୍ମ।ସର୍ପ ଏହାଙ୍କର କଟିବନ୍ଧ ଓ ଉତ୍ତରୀୟ । ଦେହ ଭସ୍ମ ବୋଳା, ମୁଣ୍ଡରେ ଜଟା ଓ ଜଟାରେ ଗଙ୍ଗା ପ୍ରବହମାନା । ନନ୍ଦୀ ଏହାଙ୍କ ପ୍ରଧାନ ପାର୍ଶ୍ୱଚର । ପ୍ରମଥଗଣ ବା ଭୁତପ୍ରେତ ଏହାଙ୍କର ସହଚର ।ପାର୍ବତୀ ହେଉଛନ୍ତି ଶିବଙ୍କ ଶକ୍ତି଼।ଶିବ ପରାଶକ୍ତିଦ୍ୱାରା ପ୍ରକାଶିତ ହୁଅନ୍ତି । ଅର୍ଥାତ ଶିବଙ୍କ ଜ୍ୟୋତି ହେଉଛି ପରାଶକ୍ତି।

ପୌରାଣିକ 
ବ୍ରହ୍ମା-ବିଷ୍ଣୁ-ମହେଶ୍ୱରଙ୍କୁ ହିନ୍ଦୁଧର୍ମ ବିଶ୍ୱାସରେ ସୃଷ୍ଟି, ସ୍ଥିତି ଓ ସଂହାରର ନିୟନ୍ତା ରୂପେ ବିବେଚନା କରାଯାଏ । ମହେଶ୍ୱର ଶିବ ସୃଷ୍ଟିର ସମସ୍ତ ଅନିଷ୍ଟକାରୀ, ଅପଶକ୍ତି, ଅନ୍ୟାୟ ଓ ଅନୀତିକୁ ସଂହାର କରି ସଂସାରକୁ ସୁଖଶାନ୍ତି ପ୍ରଦାନ କରନ୍ତି । ସେ ଦେବଦେବ ମହାଦେବ-ସତ୍ୟ, ଶିବ, ସୁନ୍ଦର । ସେ ଅକାଳମୃତ୍ୟୁ ହରଣର ମହାଶକ୍ତି ମୃତ୍ୟୁଞ୍ଜୟ । ସାଗର ମନ୍ଥନରୁ ଜାତ ହଳାହଳ ବିଷ ପ୍ରକୋପରୁ ସମଗ୍ର ସୃଷ୍ଟିକୁ ରକ୍ଷା କରିବା ପାଇଁ ଶିବ ସେହି ବିଷ ନିଜେ ପାନ କରିଦେବାରୁ ତାଙ୍କର କଣ୍ଠ ନୀଳବର୍ଣ୍ଣ । ତେଣୁ ତାଙ୍କର ନାମ ନୀଳକଣ୍ଠ ମୃତ୍ୟୁଞ୍ଜୟ ।
ମହାମୃତ୍ୟୁଞ୍ଜୟ ମନ୍ତ୍ର ଜପ କରି ଶିବଙ୍କ କୃପାରୁ ମନୁଷ୍ୟ ଅକାଳ ମୃତ୍ୟୁକୁ ଜୟ କରିପାରେ । ଶିବ ପଞ୍ଚାକ୍ଷର ମନ୍ତ୍ର ଓଁ ନମଃ ଶିବାୟ ଜପର ଫଳ ସ୍ୱରୂପ ମନୁଷ୍ୟ ସଦଜ୍ଞାନ ଲାଭକରି ସାଂସାରିକ ଦୁଃଖତାପରୁ ମୁକ୍ତି ପାଏ । ଜୀବଜଗତର ଜନ୍ମ ମୃତ୍ୟୁର କାଳ ସ୍ୱରୂପ ଶିବ ହେଉଛନ୍ତି ମହାକାଳେଶ୍ୱର ।

ଯେଉଁମାନେ ଶିବଙ୍କର ଭକ୍ତ ସେମାନଙ୍କୁ ଶୈବ କୁହାଯାଏ । ମହାଦେବ ତନ୍ତ୍ର ଶାସ୍ତ୍ରର ପ୍ରଣେତା ।ତନ୍ତ୍ର ଶାସ୍ତ୍ରରେ ଶକ୍ତି ପୂଜାହିଁ ପ୍ରଧାନ ଅଙ୍ଗ । ତାନ୍ତ୍ରୀକ ମତରେ ଶକ୍ତି ଉପାସନାକାରୀମାନଙ୍କୁ ଶାକ୍ତ କୁହାଯାଏ ।

ଅନ୍ୟନାମ 
 ପଞ୍ଚାନନ: ଶିବଲିଙ୍ଗରେ ପାଞ୍ଚଟି ମୁଖଥିଲେ, ତାଙ୍କୁ ପଞ୍ଚାନନ ଶିବ କୁହାଯାଏ । ପଞ୍ଚାନନ ଶିବଙ୍କର ପାଞ୍ଚ ମୁଖର ନାମ ହେଲା: ସଦ୍ୟୋଜାତ, ବାମଦେବ, ଅଘୋର, ତତ୍‌ପୁରୁଷ ଏବଂ ଇଶାନ ।
  ଆଶୁତୋଷ: ତାଙ୍କୁ ନିଷ୍ଠାର ସହିତ ପ୍ରାର୍ଥନା କଲେ, ସେ ଅବିଳମ୍ବେ ପ୍ରସନ୍ନ ହୋଇ ବର ପ୍ରଦାନ କରୁଥିବାରୁ ଆଶୁବର ପ୍ରଦାନକାରୀ ଆଶୁତୋଷ ।

ପର୍ବ ପର୍ବାଣି 
ଶିବଙ୍କୁ ଉପାସନା କରି କରାଯାଉଥିବା ପର୍ବପର୍ବାଣି ମଧ୍ୟରେ ମହା ଶିବରାତ୍ରି (ଜାଗର ଯାତ୍ରା) ଓ ବୋଲ ବମ ପ୍ରଧାନ  ।
ଏତଦବ୍ୟତୀତ ଶିବଙ୍କର ଅନ୍ୟାନ୍ୟ ଓଷାବ୍ରତ ପର୍ବପର୍ବାଣି ମଧ୍ୟରେ ରହିଛି କେଦାରବ୍ରତ,କୁକ୍କୁଟୀବ୍ରତ,ଶୁକୁତୁନୀବ୍ରତ,ସଂକଟ ଚଉଠୀବ୍ରତ, ସୋମନାଥ ବ୍ରତ,ଚାଉଳଭଜା ଓଷା ଇତ୍ୟାଦି।

ଆହୁରି ଦେଖନ୍ତୁ 
 ଜ୍ୟୋତିର୍ଲିଙ୍ଗ

ଆଧାର

ଅଧିକ ତଥ୍ୟ 

 Sri Rudrashtakam (In English)
 Various Aspects of Lord Siva 
 Shiva Chalisa (prayer for Lord Shiva)

ହିନ୍ଦୁ ଦେବତା
ପଞ୍ଚାୟତ ଉଚ୍ଚ ବିଦ୍ୟାଳୟ  ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଅବସ୍ଥିତ ।  ଏହା ଉଭୟ ତଳକୁସୁମା ଓ ଗୋବିନ୍ଦପୁର ଗ୍ରାମରେ ଅବସ୍ଥିତ ।

ତଥ୍ୟ
ଏହି ବିଦ୍ୟାଳୟରେ ଷଷ୍ଠରୁ ଦଶମ ଯାଏଁ ପିଲା ପଢନ୍ତି । ଏଠାରେ ମୋଟ ୮ ଜଣ ଶିକ୍ଷକ ଶିକ୍ଷ୍ୟୟତ୍ରୀ ଅଛନ୍ତି ।

ଇତିହାସ
୧୯୯୨ମସିହାରେ ଏହି ବିଦ୍ୟାଳୟଟି ପ୍ରତିଷ୍ଠା କରାଯାଇଥିଲା ।

ପରିସର ଓ କୋଠାବାଡି 
ଏହି ବିଦ୍ୟାଳୟରେ ମୋଟ ଦୁଇଟି ଘର ଅଛି । ଖେଳ ପଡ଼ିଆ ଓ ପାଠାଗାର  ଅଛି।

ବିଦ୍ୟାଳୟ କାର୍ଯ୍ୟକଳାପ

ଖେଳ
ବିଦ୍ୟାଳୟରେ ଖୋ ଖୋ , କ୍ରିକେଟ, ଫୁଟବଲ, କବାଡି ଇତ୍ୟାଦି ଖେଳାଯାଏ । ଏହି ବିଦ୍ୟାଳୟର ଛାତ୍ରଛାତ୍ରୀମାନେ ଆନ୍ତଜିଲ୍ଲା ଏବଂ ଅନ୍ତରାଜ୍ୟ ସ୍ତରରେ ବିଭିନ୍ନ ଖେଳରେ ଭାଗ ନିଅନ୍ତି ।

କମ୍ପ୍ୟୁଟର ଶିକ୍ଷା

ଜଣାଶୁଣା ଛାତ୍ର

ଆଧାର

ଓଡ଼ିଶାରେ ଶିକ୍ଷା
ଓଡ଼ିଶାର ବିଦ୍ୟାଳୟ
୧୩୧୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୩୧୦
ବଟ ତିଆରି ବର୍ଷ ଲେଖା
ଭାସ୍କରେଶ୍ୱର ମନ୍ଦିର ଭୁବନେଶ୍ୱରରେ ଥିବା ଏକ ଶୈବ ମନ୍ଦିର ଅଟେ । ଏହା ଗଙ୍ଗବଂଶୀୟ ରାଜାଙ୍କଦ୍ୱାରା ଦ୍ୱାଦଶ ଶତାବ୍ଦୀରେ ନିର୍ମିତ ।

ଅବସ୍ଥିତି 
ଭୁବନେଶ୍ୱରର ରବିଟକିସ ଛକରୁ ଦୟାନଦୀ ଦିଗରେ ଯାଇଥିବା ଟଙ୍କପାଣି ରୋଡ଼ର ବାମ ପାର୍ଶ୍ୱରେ ଭାସ୍କରେଶ୍ୱର ମନ୍ଦିର ଅବସ୍ଥିତ । ରବିଟକିସ ଛକରୁ ଏହାର ଦୂରତା ପ୍ରାୟ ୧.୫ କିଲୋମିଟର । ଏହା ନିକଟରେ ବ୍ରହ୍ମେଶ୍ୱର ମନ୍ଦିର ରହିଛି ।

ସ୍ଥାପତ୍ୟ 
ଭାସ୍କରେଶ୍ୱର ମନ୍ଦିର ଏକ ଦ୍ୱିତଳୀୟ ମନ୍ଦିର ଅର୍ଥାତ ମନ୍ଦିରଟି କଳିଙ୍ଗ ସ୍ଥାପତ୍ୟ ଶୈଳୀଠାରୁ ଭିନ୍ନ । ଏହାର ପିଢ଼ା ବିମାନ ରହିଛି । ମନ୍ଦିର ଗର୍ଭଗୃହରେ ୨.୭୪ ମିଟର (ପ୍ରାୟ ୯ ଫୁଟ) ଉଚ୍ଚତାର ଶିବଲିଙ୍ଗ ରହିଛି, ଯାହାଙ୍କୁ ମନ୍ଦିରର ଉଭୟ ତଳରୁ ଦେଖିହେବ । ମନ୍ଦିରର ଉତ୍ତର ଦିଗରେ ଥିବା ଏକ ଶିଡ଼ିଦ୍ୱାରା ଦ୍ୱିତୀୟ ତଳକୁ ଯାଇହୁଏ । ପ୍ରଥମ ତଳରେ ବାହାରକୁ ଯିବାକୁ ଚାରିଦିଗରେ ଚାରିଟି ବାଟ ରହିଛି । ମନ୍ଦିରର ଉଭୟ ତଳ ପଞ୍ଚରଥ ଶୈଳୀରେ ନିର୍ମିତ । ପାର୍ଶ୍ୱଦେବତା ଭାବେ ଗଣେଶ, କାର୍ତ୍ତିକେୟ ଏବଂ ପାର୍ବତୀ ଅବସ୍ଥିତ ।  ସ୍ଥାନୀୟ ଲୋକଙ୍କ ବିଶ୍ୱାସାନୁଯାୟୀ ଶିବଲିଙ୍ଗର ପ୍ରତ୍ୟହ ଆକାର ବୃଦ୍ଧି ଘଟୁଛି ।

ଆଧାର 

ହିନ୍ଦୁ ମନ୍ଦିର
ଓଡ଼ିଶାର ହିନ୍ଦୁ ମନ୍ଦିର
ଏକ ଭାରତୀୟ  ଅଟେ । ଏହା ମହାରାଷ୍ଟ୍ରର ଥନେ ଜିଲ୍ଲାରେ ଅବସ୍ଥିତ ।

ଭୌଗଳିକ ଅବସ୍ଥିତି 
 ୧୯.୬୯୬୯ ଉତ୍ତର ଅକ୍ଷାଂଶ ଓ ୭୨.୭୬୫୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୯ ଫୁଟ ଉଚ୍ଚତାରେ ରହିଛି ।

ଜନସଂଖ୍ୟା ଓ ସାକ୍ଷରତା 
୨୦୦୧ ମସିହାର ଭାରତୀୟ ଜନଗଣନା ଅନୁସାରେ,  ସହରର ମୋଟ ଜନସଂଖ୍ୟା ୫୨୬୯୯ ଅଟେ । ସେଥି ମଧ୍ୟରୁ ୫୪.୩୪% ଜଣ ପରୁଷ ହୋଇଥିବା ବେଳେ ୪୫.୬୬% ଜଣ ନାରୀ ଅଟନ୍ତି । ର ସାକ୍ଷରତା ହାର ୭୨.୫୭% ଅଟେ । ଏହା ଜାତୀୟ ହାରଠାରୁ -୭.୭୩% ପ୍ରତିଶତ କମ ଅଟେ । ସେଥିରୁ ୪୨.୧୪% ପ୍ରତିଶତ ପୁରୁଷ ଓ ୩୦.୪୪% ନାରୀ ଅଟନ୍ତି । ୧୨.୬୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଭାଷା 
ମରାଠୀ ର ସରକାରୀ ଭାଷା  ଅଟେ ।

ଆହୁରି ପଢନ୍ତୁ

ଆଧାର

ବାହାର ଲିଙ୍କ 

ମହାରାଷ୍ଟ୍ରର ସହର

    
ବଟ ତିଆରି ଭୌଗଳିକ ପ୍ରସଙ୍ଗ
ରାମଚନ୍ଦ୍ର ମିଶ୍ର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ରାଜନୈତିକ ଜୀବନ 
ରାମଚନ୍ଦ୍ର ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ରାମଚନ୍ଦ୍ର ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ସମୁଦାୟ ୧୧୬୪୮ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ରହିଥିଲେ ଏବଂ ଦଣ୍ଡାପଣି ଦାସଙ୍କ ସହ ଯୁଗ୍ମ ଭାବରେ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଆଧାର 

୧୯୩୭ ଜନ୍ମ
୧୯୯୭ ମୃତ୍ୟୁ
ଓଡ଼ିଆ ଲୋକ
ଗଞ୍ଜାମ ଜିଲ୍ଲାର ଲୋକ
୧ମ ଓଡ଼ିଶା ବିଧାନ ସଭାର ସଭ୍ୟ
ଜାଭେଦ ଅଲ୍ଲୀ (ଜନ୍ମ: ୫ ଜୁଲାଇ ୧୯୮୨) ଜଣେ ଭାରତୀୟ ପ୍ଲେ ବ୍ୟାକ ଗାୟକ ଅଟନ୍ତି ଯିଏକି,  ୨୦୦୦ ମସିହାରୁ ହିନ୍ଦୀ ଚଳଚ୍ଚିତ୍ରରେ ଗୀତ ଗାଇ ଆସୁଛନ୍ତି।  ଜାଭେଦ ଅଲ୍ଲୀ ୨୦୦୭ ମସିହାରେ ନକାବ ଚଳଚ୍ଚିତ୍ରରେ "ଏକ ଦିନ ତେରି ରାହୋ ମେଁ" ଗାଇ ଲୋକ ପ୍ରସିଦ୍ଧି ଲାଭ କରିଥିଲେ। ଏହାପରେ ସେ ଯୋଦ୍ଧା ଆକବରର "ଯସନ ଏ ବାହାରନ", ଦିଲ୍ଲୀ-୬ର "ଅର୍ଜିଆନ", ରକଷ୍ଟାରର "କଁନ ଫାୟା କଁନ", ଗଜନୀର "ଗୁଜାରିସ", ଅଜବ ପ୍ରେମକି ଗଜବ କହାନୀର "ଆ ଜାଓ ମେରେ ତମନ୍ନା", ଦେ ଦନା ଦନ୍ର "ଗଲେ ଲଗ୍ ଜା", ତୁମ ମିଲେର "ତୁହି ହକିକତ୍", ରାଞ୍ଝଣାର "ତୁମ ତକ", ଜବ୍ ତକ୍ ହେ ଜାନ୍ର "ଜବ୍ ତକ୍ ହେ ଜାନ୍",ଇସକ୍‌ଜାଦେର "ଇସକ୍‌ଜାଦେ", ମେଁ ତେରା ହିରୋର "ଗଲତ୍ ବାତ ହେ", ଦାୱତ୍ ଏ ଇସ୍କର ମୁଖ୍ୟ ସଂଗୀତ, ୱାଜିର୍ର "ମୌଲା", ଜବ୍ ୱି ମେଟ୍ର "ନାଗଡା ନାଗଡା", ବଜରଙ୍ଗୀ ଭାଇଜାନ୍ର "ତୁ ଜୋ ମିଲା" ଆଦି ଆହୁରି ଅନେକ ଗୀତ ଗାଇଥିଲେ। ହିନ୍ଦୀ, ବେଙ୍ଗୋଲୀ, ଓଡ଼ିଆ, କାନ୍ନାଡା, ତାମିଲ୍, ତେଲୁଗୁ, ଆସାମୀ, ମରାଠୀ ଆଦି ଅନେକ ଭାଷାରେ ଜାଭେଦ୍ କଣ୍ଠଦାନ କରିଛନ୍ତି। ଜି ଟିଭିର ସାରେଗାମାପା ଲିଟିଲ୍ ଚାମ୍ପସ୍ ୨୦୧୧ ଓ କଲର୍ସ ବେଙ୍ଗଲୀର ଗ୍ରେଟ୍ ମ୍ୟୁଜିକ୍ ଗୁରୁକୁଳରେ ଜାଭେଦ୍ ଅଲ୍ଲୀ ଜଜ୍ ହୋଇଥିଲେ। ଜି ଟିଭିରେ ସାରେଗାମାପା ଲିଟିଲ୍ ଚାମ୍ପସ୍ ୨୦୧୨ର ଜାଭେଦ୍ ଅଲ୍ଲୀ ଆୟୋଜକ ଥିଲେ।

ପ୍ରାଥମିକ ଜୀବନ
ଜାଭେଦ ଅଲ୍ଲୀ ଦିଲ୍ଲୀରେ ହିଁ ଜନ୍ମ ହୋଇଛନ୍ତି ଓ ବଢିଛନ୍ତି ମଧ୍ୟ। ବହୁତ କମ୍ ବୟସରୁ ସେ ତାଙ୍କ ପିତା ଉସ୍ତାଦ୍ ହମିଦ୍ ହୁସେନ୍, ଯିଏ କି ଜଣେ ଲୋକପ୍ରିୟ କୱାଲି ଗାୟକ, ତାଙ୍କଠାରୁ ସଂଗୀତ ସାଧନା ଆରମ୍ଭ କରିଥିଲେ। ଜାଭେଦ ଅଲ୍ଲୀଙ୍କ ଜନ୍ମ ନାମ ଜାଭେଦ ହୁସେନ୍ ଅଟେ। ଗଜଲ୍ ଗାୟକ ଘୁଲମ୍ ଅଲ୍ଲୀ ଜାଭେଦଙ୍କ ସ୍ୱରକୁ ହୃଦୟଙ୍ଗମ କରି କହିଥିଲେ ଯେ ଜାଭେଦ ତାଙ୍କ ଭବିଷ୍ୟତରେ ଜଣେ ମହାନ୍ ଗାୟକ ହେବେ। ଘୁଲମ୍ ଅଲ୍ଲୀ ଖାଲି ଜାଭେଦଙ୍କ ପଥ ପ୍ରଦର୍ଶକ ସାଜିନଥିଲେ ସେ ତାଙ୍କୁ ଲାଇଭ୍ କନ୍ସର୍‌ଟରେ ଗାଇବାକୁ ସୁଯୋଗ ଦେଇଥିଲେ। ଗୁରୁ ହିସାବରେ ସେ ଜାଭେଦଙ୍କ ନାମକୁ ଜାଭେଦ ହୁସେନ୍ରୁ ଜାଭେଦ ଅଲ୍ଲୀ କରିଥିଲେ।

ଜୀବିତ ବ୍ୟକ୍ତି
ଭେଦ ଓଡ଼ିଆ ଔପନ୍ୟାସିକ ଅଖିଳ ନାୟକଙ୍କ ରଚିତ ଓ ୨୦୧୦ ମସିହାରେ ପ୍ରକାଶିତ ଏକ ଓଡ଼ିଆ ଉପନ୍ୟାସ । ଭେଦକୁ ଓଡ଼ିଆ ଭାଷାର ପ୍ରଥମ ଦଳିତ ଉପନ୍ୟାସ ଭାବେ ବିବେଚନା କରାଯାଏ । ଏହି ଉପନ୍ୟାସର ପୃଷ୍ଠଭୂମି କଳାହାଣ୍ଡି ଜିଲ୍ଲାରେ ବାସକରୁଥିବା ଦଳିତ ଚରିତ୍ର ଓ ସେମାନଙ୍କ ଉପରେ ବ୍ରାହ୍ମଣ ଓ ଅନ୍ୟ ଆଧିପତ୍ୟ ବିସ୍ତାରକାରୀ ଜାତିର ପ୍ରତାଡ଼ନାକୁ ଭିତ୍ତିକରି ରଚିତ । ଭେଦ ଇଂରାଜୀ ଓ ମାଲାୟାଲାମ ତଥା ଅନ୍ୟାନ୍ୟ ପ୍ରମୁଖ ଭାରତୀୟ ଭାଷାରେ ଅନୂଦିତ ହୋଇଛି । ୨୦୧୦ ମସିହାରେ ରାଜକୁମାର ଏହି ଉପନ୍ୟାସଟିର ଇଂରାଜୀ ଅନୁବାଦ କରିଥିଲେ  ଓ ଅକ୍ସଫୋର୍ଡ ୟୁନିଭର୍ସିଟି ପ୍ରେସ ଏହାକୁ ପ୍ରକାଶନ କରିଥିଲା । ସେ ଏହି ଉପନ୍ୟାସ ପାଇଁ ସେ ବେଷ୍ଟ ସେଲର ପୁରସ୍କାର ପାଇଥିଲେ । ଭୁବନେଶ୍ୱରସ୍ଥିତ ଡୁଡୁଲୀ ପ୍ରକାଶନୀ ଏହା ୮୮ ପୃଷ୍ଠା ସମ୍ବଳିତ ପୁସ୍ତକକୁ ପ୍ରକାଶ କରିଥିଲା ।

ଆଧାର 

ଓଡ଼ିଆ ବହି
ବିନୋଳି ,

  ଭାରତୀୟ ରାଜ୍ୟ ଉତ୍ତରାଖଣ୍ଡର ଅଲମୋରା ଜିଲ୍ଲାର ଏକ ଛୋଟ ସହର । ଏଠାରେ ମୁଖ୍ଯତଃ ବୋହରା ରାଜପୁତ ହିନ୍ଦୁମାନେ ରହନ୍ତି ।

ଭୌଗୋଳିକ ଅବସ୍ଥିତି  

ବିନୋଳିର ଭୌଗୋଳିକ ଅବସ୍ଥିତି  29°46′45″N 79°15′30″Eଠାରେ ।

ଜନସଂଖ୍ୟା  
ବିନୋଳିର ଜଣ ସଂଖ୍ୟା 2011 ଜନଗଣନା ଅନୁସାରେ 441 ରହିଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 175 ଥିବା ବେଳେ ମହିଳା ସଂଖ୍ୟା 266 ଥିଲା । 6 ବର୍ଷରୁ କମ ସଂଖ୍ୟା ଏଠାରେ 42 ବା 9.52 % ଥିଲା । ଏଠାରେ ସାକ୍ଷ୍ୟରତା ହାର ଉତ୍ତରାଖଣ୍ଡ ରାଜ୍ୟର ସାକ୍ଷ୍ୟରତା ହାରଠାରୁ ସାମାନ୍ଯ କମ ବା 76.19% ରହିଥିଲା । କିନ୍ତୁ ଏଠାରେ ପୁରୁଷ ସାକ୍ଷ୍ୟରତା ହାର 96.15  ରହିଥିଲା ।  

ପର୍ଯ୍ୟଟନ 
ଏଠାରେ ପ୍ରାଚୀନ ହିନ୍ଦୁ ମନ୍ଦିର ରହିଛି । ଏହା ହିମାଳୟ ନିକଟରେ ଏକ ପର୍ବତର ଶିକ୍ଷାରରେ ରହିଥିବାରୁ ଏଠାରେ ଜଳବାଯୁ ଅତ୍ୟନ୍ତ ମନୋରମା ରହିଥାଏ ଓ ବହୁ ସଂଖ୍ୟାରେ ପର୍ଯ୍ୟଟକ ଆସିଥାନ୍ତି ।

ବାହାର ଲିଙ୍କ 
 http://almora.nic.in/

ଆଧାର 
http://villages.euttaranchal.com/Almora/BhikiaSain/Quairala/Binoli/09010450

https://web.archive.org/web/20090107005137/http://www.almoraonline.com/hindex.htm

https://web.archive.org/web/20090410070305/http://almora.nic.in/btemples.htm

https://web.archive.org/web/20090410070134/http://almora.nic.in/bvisitor.htm
ଭୈରବ ଚନ୍ଦ୍ର ମହାନ୍ତି ଓଡ଼ିଶାର ଜଣେ କ୍ରୀଡ଼ା ସଂଗଠକ ଓ ରାଜନେତା ଥିଲେ ।
ତାଙ୍କୁ ଓଡ଼ିଶା କ୍ରୀଡ଼ାଜଗତର "ଧର୍ମପିତା" କୁହାଯାଏ । ସେ ବାରବାଟି ଷ୍ଟାଡିଅମର ନିର୍ମାଣ ଦାୟିତ୍ୱରେ ଥିଲେ ଓ ଏହାର ନାମକରଣ କରିଥିଲେ । ୧୯୫୮ ଓ ୧୯୭୦ ମସିହାରେ ଭୈରବଙ୍କ ଉଦ୍ୟମରେ ବାରବାଟି ଷ୍ଟାଡିଅମରେ ଜାତୀୟ କ୍ରୀଡ଼ା ଅନୁଷ୍ଠିତ ହୋଇଥିଲା । ଓଡ଼ିଶାରେ ପ୍ରତମ ମାରାଥନ ଦୌଡ଼ ପ୍ରତିଯୋଗିତା ଆୟୋଜନ କରିବାର ଶ୍ରେୟ ମଧ୍ୟ ଭୈରବଙ୍କୁ ଯାଏ ।

ଜୀବନୀ
ଭୈରବ ଚନ୍ଦ୍ର, ୧୯୧୩ ମସିହା ଜୁଲାଇ ୧୩ତାରିଖ ଦିନ ବାଲିସୁକୁରୀ ଗ୍ରାମରେ ଜନ୍ମଗ୍ରହଣ କରିଥିଲେ । ଶୈଶବରୁ ସେ ଖେଳପ୍ରିୟ ଥିଲେ । ଫୁଟବଲ, କ୍ରିକେଟ ଓ ହକି ଆଦି ଖେଳରେ ସେ ଦକ୍ଷ ଥିଲେ । ପକେଟରେ ସବୁବେଳେ ଏକ କ୍ରିକେଟ ବଲ ରଖୁଥିଲେ । ଜଣେ କିରାଣି ଭାବରେ ସେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ପରେ ଇସ୍ତଫା ଦେଇ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ସେ ଏକାଧିକ ବାର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ  ଏବଂ ମନ୍ତ୍ରୀପଦ ଲାଭ କରିଥିଲେ । ସେ ପ୍ରଜାତନ୍ତ୍ର ଓ ଇଷ୍ଟର୍ନ ଟାଇମସର ପ୍ରଥମ ସମ୍ପାଦକ ଥିଲେ ।
୨୩ ଜୁଲାଇ ୧୯୮୦ରେ ତାଙ୍କର ପରଲୋକ ଘଟିଥିଲା ।

ଆଧାର 

୧୯୧୩ ଜନ୍ମ
୧୯୮୦ ମୃତ୍ୟୁ
ଓଡ଼ିଶା ବିଧାନ ସଭା ସଭ୍ୟ
ରାଜ୍ୟ ସଭା ସଭ୍ୟ
କଟକ ଜିଲ୍ଲାର ଲୋକ
ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
୧ମ ଓଡ଼ିଶା ବିଧାନ ସଭାର ସଭ୍ୟ
୫ମ ଓଡ଼ିଶା ବିଧାନ ସଭାର ସଭ୍ୟ
କଳା କେଶ ଜିଭ ( BHT ) ହେଉଛି ଏକ ଅବସ୍ଥା ଯେଉଁଥିରେ ଜିଭ ଉପରେ ଛୋଟ ଛୋଟ ଗୋଟାଳି ଉଠେ ଯାହାର ରଙ୍ଗ କଳା ବା ବାଦାମି ଥାଏ ।   ଏଗୁଡ଼ିକ ସବୁଜ କିମ୍ବା ନୀଳ ରଙ୍ଗ ମଧ୍ୟ ହୋଇପାରେ ।   ରୂପ ବ୍ୟତୀତ ସାଧାରଣତଃ ଆଉ କୌଣସି ଲକ୍ଷଣ ନ ଥାଏ ।  ବେଳେବେଳେ ଖରାପ ନିଶ୍ୱାସ, ପରିବର୍ତ୍ତିତ ସ୍ୱାଦ, କିମ୍ବା ଜଳିବା ହୋଇପାରେ । 

ଧୂମପାନ, ମଦ୍ୟପାନ, ଶୁଖିଲା ପାଟି, ଖରାପ ପାଟି ସ୍ୱଚ୍ଛତା, କଫି, ଖରାପ ସ୍ୱାସ୍ଥ୍ୟ ଏବଂ କେତେକ ଔଷଧ ମଧ୍ୟରେ ବିପଦର କାରଣ ହୋଇପାରେ ।   ଅବସ୍ଥା ସହିତ ଏରିଥ୍ରୋମାଇସିନ୍, ଡକ୍ସିସାଇକ୍ଲିନ୍, ବିସ୍ମୁଥ୍ ଏବଂ ଓଲାନଜାପାଇନ୍ ଜଡିତ ଥାଇପାରେ ।  ସାଧାରଣତ ଜିଭର ରୂପକୁ ଆଧାର କରି ରୋଗ ନିର୍ଣ୍ଣୟ କରାଯାଏ, ଯଦିଓ ଅସ୍ପଷ୍ଟ କ୍ଷେତ୍ରରେ ତନ୍ତୁ ବାୟୋପସି କରାଯାଇପାରେ |  

ଭଲ ମୌଖିକ ଯତ୍ନ ସହିତ ଚିକିତ୍ସାରେ ମୂଳ କାରଣକୁ ସମାଧାନ କରାଯାଏ ।  ଜିଭକୁ ଧୀରେ ଧୀରେ ଦାନ୍ତଘଷା ବ୍ରସଦ୍ୱାରା ଘଷିଲେ ସାହାଯ୍ୟ ହୋଇପାରେ, ଯେପରି ଏହି ଅଞ୍ଚଳରେ ୩% ହାଇଡ୍ରୋଜେନ ପେରୋକ୍ସାଇଡ ବ୍ୟବହାର କରାଯାଇପାରେ ।  ଚିକିତ୍ସା ଫଳାଫଳ ଭଲ ଅଟେ । 

୧%ରୁ ୧୧% ଲୋକଙ୍କ ମଧ୍ୟରେ କଳା କେଶ ଜିଭ ପ୍ରଭାବ ଦେଖାଯାଏ ।  ଏହା ସାଧାରଣତଃ ୪୦ବର୍ଷରୁ ଅଧିକ ବୟସ୍କମାନଙ୍କଠାରେ ଦେଖାଯାଏ ।  ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି ।|  ଏହି ଅବସ୍ଥା ପ୍ରଥମେ ୧୫୫୭ ମସିହାରେ ଆମାଟସ୍ ଲୁସିଟାନସ୍ଦ୍ୱାରା ବର୍ଣ୍ଣନା କରାଯାଇଥିଲା |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଦେବୀ ଛିନ୍ନମସ୍ତା ଦଶ ମହାବିଦ୍ୟାଙ୍କ ମଧ୍ୟରୁ ଅନ୍ୟତମ । ଦଶମହାବିଦ୍ୟା ମଧ୍ୟରେ ସବୁଠାରୁ ପ୍ରଚଣ୍ଡ ମୂର୍ତ୍ତି ଧାରଣ କରିଛନ୍ତି ତେଣୁ ତାଙ୍କୁ ପ୍ରଚଣ୍ଡଚଣ୍ଡୀ ମଧ୍ୟ କୁହାଯାଏ । ନିଜ ଛିନ୍ନ ଗଳଦେଶରୁ ନିର୍ଗତ ରୁଧିର ଧାର ପାନ କରିବାରେ ଛିନ୍ନମସ୍ତା ସର୍ବଦା ପ୍ରମତ୍ତ । ଛିନ୍ନମସ୍ତାଙ୍କ ଦୁଇ ପାର୍ଶ୍ୱରେ ଅଛନ୍ତି ବର୍ଣ୍ଣିନୀ ଓ ଡାକିନୀ । ସେ ଦୁହେଁ ମଧ୍ୟ ଛିନ୍ନମସ୍ତାଙ୍କ ରୁଧିର ପାନ କରିଥାନ୍ତି । ଛିନ୍ନମସ୍ତାଙ୍କ ଅନ୍ୟନାମ ବୈରୋଚନୀ, ସେ ସମସ୍ତ ଶତୃ ସଂହାର କାରିଣୀ, ଯୋଗସିଦ୍ଧିଦାୟିନୀ, ସମସ୍ତ ଦୁର୍ଭାଗ୍ୟ ନାଶକାରିଣୀ । ଏହାଙ୍କ ଶିବ ହେଲେ କବନ୍ଧ । ଧୂମାବତୀ ଦୀର୍ଘାଙ୍ଗୀ, ମଳିନବସ୍ତ୍ର ପରିହିତା ତଥା ବିଧବାରୂପ ଧାରିଣୀ, ତେଣୁ ସେ ଶିବଙ୍କ ବିନା ପୂଜିତା । ତାଙ୍କର ଗୋଟିଏ ହସ୍ତରେ ଅଛି କୁଲା, ଅନ୍ୟ ହସ୍ତରେ ବରମୁଦ୍ରା । ସେ ଦୁଃଖହାରିଣୀ, ବାଦବିବାଦରୁ ମୁକ୍ତିଦାୟିନୀ ଏବଂ ମୋକ୍ଷଦାୟିନୀ । ଦେବୀଙ୍କର ଏହି ରୂପ ନିଜ ମସ୍ତକ ନିଜେ ଛେଦନ କରି ଧରିଥିବାର ଦେଖାଯାଆନ୍ତି  । ତାଙ୍କ କଣ୍ଠରୁ ବାହାରୁଥିବା ରୁଧିର ପ୍ରାଣ ଶକ୍ତିର ପ୍ରତୀକ, ଏହା ତ୍ରିଧାରାରେ ପ୍ରବାହିତ । ଗୋଟିଏ ଧାରା ସ୍ୱମୁଖକୁ, ଯାହା ଦର୍ଶାଏ କି ସେ ସ୍ୱୟଂସ୍ଥିତା ୤ ଅନ୍ୟ ଦୁଇଧାରା ତାଙ୍କଦ୍ୱାରା ସଖୀ ଡାକିନୀ ଓ ବର୍ଣ୍ଣିନୀଙ୍କ ମୁହଁକୁ ପ୍ରବାହିତ ଯାହା ସଚରାଚର ଜୀବଜଗତକୁ ଦର୍ଶାଏ । ଛିନ୍ନମସ୍ତକ ମୁକ୍ତିର ପ୍ରତୀକ ୤ ମସ୍ତକ ଛିନ୍ନକରି ଦେବୀ ତାଙ୍କର ପ୍ରକୃତ ସ୍ୱରୂପ ଦର୍ଶାଇଛନ୍ତି଼। ଯାହା ଶାଶ୍ୱତ,ମୁକ୍ତ ଓ ଅସୀମ । ଏହା ବନ୍ଧନ ଓ ତ୍ୱରୁ ମୁକ୍ତିର ପ୍ରତୀକ,ତାଙ୍କ ନଗ୍ନତା ତାଙ୍କ ବିରାଟ ସ୍ୱରୂପର ପ୍ରତୀକ ଯାହାକୁ କୌଣସି ଆବରଣ ଭିତରେ ରଖିବା ଅସମ୍ଭବ। ସେ ପୂର୍ଣ୍ଣ ସ୍ୱରୂପା,ମୁଣ୍ଡମାଳା ଦିବ୍ୟସୃଷ୍ଟିର ପ୍ରତୀକ ରତିକ୍ରୀଡା ମଗ୍ନ ରତି ଓ କାମଦେବଙ୍କ ଉପରେ ଦଣ୍ଡାୟମାନ ଦେବୀ,ବାସନା ଓ ଇନ୍ଦ୍ରିୟଭୋଗରୁ ମୁକ୍ତିର ବାର୍ତ୍ତାଦିଅନ୍ତି । ତାଙ୍କ ଗଳାରୁ ବାହାରି ଥିବା ତ୍ରିଧାରା ରକ୍ତ ମଧ୍ୟ ତିନି ନାଡି ଇଦା, ପିଙ୍ଗଳା ଓ ଶୁଷୁମ୍ନା ଦେଇ ଚେତନାର ପ୍ରବାହର ପ୍ରତୀକ । କାମ ଏବଂ ରତି ଶୁଷୁମ୍ନା ଦେଇ ଜାଗ୍ରତ କୁଣ୍ଡଳିନୀ ଶକ୍ତି ପ୍ରବାହର ପ୍ରତୀକ ମଧ୍ୟ ଯାହା ଅଜ୍ଞାନତାକୁ ଦୂରକରେ । ସହଶ୍ରାର ଚକ୍ରରେ ସୃଷ୍ଟି ହୋଇଥିବା ଅମାପ ଶକ୍ତି ଯୋଗୁଁ ମୁଣ୍ଡ ଶରୀରରୁ ଅଲଗା ହୋଇଯାଇଛି ବୋଲି ବିଚାର କରାଯାଏ ।୤ଅର୍ଥାତ୍‌ ମୂଳାଧାର ଚକ୍ରର ଶକ୍ତି, ସହଶ୍ରାର ଚକ୍ରରେ ଶିବଙ୍କ ସହିତ ସମ୍ମିଳିତ ହେବା ଆତ୍ମ ଜ୍ଞାନପ୍ରାପ୍ତିର ଆଧାର, ଛିନ୍ନମସ୍ତାଙ୍କୁ ତ୍ରିଗୁଣମୟୀ ମଧ୍ୟ କୁହାଯାଏ । ଯେହେତୁ ତାଙ୍କଠାରେ ସତ୍ୱ, ରଜ ଓ ତମର ସମାହାର ଦେଖାଯାଏ। ବାମପଟେ ଡାକିନୀ ଶ୍ୟାମା(ତମ) ଏବଂ ଦକ୍ଷିଣପଟେ ବର୍ଣ୍ଣିନୀ ରକ୍ତ ବର୍ଣ୍ଣା(ରଜ) ଓ ମଝିରେ ଛିନ୍ନମସ୍ତା ଶୁଭ୍ରା(ସତ୍ୱ) ତିନିଗୁଣର ପରିଚାରିକା।

ଆବିର୍ଭାବ
ଥରେ ଦେବୀ ଜୟା-ବିଜୟା ନାମ୍ନୀ ଦାସୀଦ୍ୱୟଙ୍କ ସହିତ ମନ୍ଦାକିନୀ ନଦୀକୁ ଅବଗାହନ କରିବାକୁ ଯାଇଥିଲେ ୤ ସେଠାରେ ସ୍ନାନ ସାରିବା ପରେ ସଖୀଦ୍ୱୟ ନିଜ ନିଜର କ୍ଷୁଧା ଓ ତୃଷା ଦୂରକରିବା ପାଇଁ ଶୀଘ୍ର ଖାଦ୍ୟପେୟ ଦେବାଲାଗି ଦେବୀଙ୍କୁ କାତର କଣ୍ଠରେ ପ୍ରାର୍ଥନା କଲେ ୤ ଦେବୀ ଥରେ ଦୁଇଥର ଆଶ୍ୱାସନା ଦେଲେ; କିନ୍ତୁ ସଖୀଦ୍ୱୟ କ୍ଷୁଧାତୃଷାର ଜ୍ୱାଳା ସହିନପାରି, ପୁନର୍ବାର ଦେବୀଙ୍କୁ ଖାଦ୍ୟପେୟ ଯୋଗାଇଦେବା ଲାଗି ମିନତିଭରା କଣ୍ଠରେ ନିବେଦନ କରି କହିଲେ, “ ଜଗଜ୍ଜନନୀ ! ଆମେ ଦୁହେଁ ଯେଉଁ ଖାଦ୍ୟପେୟରେ ପରିତୃପ୍ତା ହେବୁ, ଶୀଘ୍ର ତାହାର ବ୍ୟବସ୍ଥା କରନ୍ତୁ ୤”
ଦେବୀ ଏହା ଶୁଣି ନିଜର ବାମନଖଦ୍ୱାରା ମସ୍ତକ ଛିନ୍ନ କରି ଧାରଣ କଲେ ୤ କଣ୍ଠରୁ ତ୍ରିଧାରାରେ ରକ୍ତ ନିର୍ଗତ ହୋଇ ବାମ ଦକ୍ଷିଣ ପାଖରେ ଛିଡ଼ା ହୋଇଥିବା ଦୁଇସଖୀଙ୍କ ମୁଖରେ ଦୁଇଧାର ପଡ଼ିଲା ଏବଂ ସନ୍ଧ୍ୟାରେ ନିଜର ଛିନ୍ନମୁଣ୍ଡରେ ପତିତ ହେଲା ୤ ତହୁଁ ଦେବୀ ‘ଛିନ୍ନମସ୍ତା’ ନାମ ଧାରଣ କଲେ ୤
	ଆଉ ମଧ୍ୟ ‘ସ୍ୱତନ୍ତ୍ର ତନ୍ତ୍ର’ରୁ ଜଣାଯାଏ ଯେ, ଦେବୀ ଶିବଙ୍କ ସହିତ ମହାସୁରତରେ ରତଥିବା ସମୟରେ ସ୍ୱାମୀଙ୍କର ରେତସ୍ଖଳନ ସମୟରେ ସେ ପ୍ରଚଣ୍ଡ ରୂପ ଧାରଣ କଲେ ୤ ସେହି ସମୟରେ ସେ ନିଜ ଶରୀରରୁ ‘ଡାକିନୀ’ ଓ ‘ବର୍ଣ୍ଣିନୀ’ ନାମ୍ନୀ ଦୁଇଟି ଶକ୍ତି ଜାତ କରିଥିଲେ ୤ ଥରେ ଦେବୀ ସେ ସଖୀଦ୍ୱୟଙ୍କ ଗହଣରେ ‘ପୁଷ୍ପଭଦ୍ରା’ ନଦୀତୀରକୁ ଗମନ କରି, ସେ ଦୁହିଁଙ୍କ ତୃଷା ମେଣ୍ଟାଇବା ଲାଗି ସ୍ୱମସ୍ତକ ଛିନ୍ନ କରିଥିଲେ ୤

ଶାସ୍ତ୍ର

ଉପାସନ

ଆଧାର

ବାହାର ତଥ୍ୟ

ମହାବିଦ୍ୟା
ଅନୁଭବ ମହାନ୍ତି (ଜନ୍ମ: 20 January 1977)  ଓଡ଼ିଶାରେ ରହୁଥିବା ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା, ଲୋକ ସଭା ସଭ୍ୟ ତଥା ପୁର୍ବତନ ରାଜ୍ୟ ସଭା ସଭ୍ୟ । ସେ ୨୦୦୪ ମସିହାରେ ଆଇ ଲଭ ୟୁ ଚଳଚ୍ଚିତ୍ରରୁ ଅଭିନେତା ଜୀବନ ଅରମ୍ଭ କରିଥିଲେ । ସେ ସାଥି ଅମର୍ କଥାଚିତ୍ର ମଧ୍ୟମରେ ବଙ୍ଗାଳି ଚଳଚ୍ଚିତ୍ରରେ ଅଭିନେତା ଜୀବନ ଆରମ୍ଭ କରିଥିଲେ । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ କେନ୍ଦ୍ରାପଡ଼ା ଲୋକ ସଭା ନିର୍ବାଚନ ମଣ୍ଡଳୀରୁ ନିକଟତମ ପ୍ରତିଦ୍ୱନ୍ଦୀ ବୈଜୟନ୍ତ ପଣ୍ଡାଙ୍କୁ ହରାଇ ଲୋକ ସଭା ସଦସ୍ୟ ଭାବେ ନିର୍ବାଚିତ ହୋଇଥିଲେ ।

ପ୍ରାରମ୍ଭିକ ଜୀବନ 
ସେ ଓଡ଼ିଶାର କଟକସ୍ଥିତ ନନ୍ଦୀ ସାହି ରେ,ଠାରେ ଜନ୍ମ ନେଇଥିଲେ । ବାପା ଅଧ୍ୟାପକ ଅଭୟ ମହାନ୍ତି ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ କଳାକାର ଓ ଭାଇ ଅନୁପ୍ରାସ ମହାନ୍ତି ଫିଲ୍ମ ପ୍ରଯୋଜନା ଓ ବ୍ୟବସାୟରେ ସଂପୃକ୍ତ । ସେ ବିଦ୍ୟାଳୟ ଶିକ୍ଷା ଡିଏଭି ପବ୍ଲିକ୍ ସ୍କୁଲ, କଟକରେ ସମ୍ପୁର୍ଣ୍ଣ କରିଥିଲେ । ଖ୍ରୀଷ୍ଟ ମହାବିଦ୍ୟାଳୟ,କଟକଠାରେ ପଢୁଥିବା ସମୟରେ ତାଙ୍କୁ ପ୍ରଥମ ଫିଲ୍ମ ଆଇ ଲଭ ୟୁରେ ସୁଯୋଗ ମିଳିଥିଲା। ଚଳଚ୍ଚିତ୍ରରେ ଅଭିନୟ କରିବା ଆଗରୁ, ସେ ଆଲବମ୍ ଜଗତରେ ମଧ୍ୟ ଖୁବ ପ୍ରତିଷ୍ଠା ଲାଭ କରିସାରିଥିଲେ ।

ଚଳଚ୍ଚିତ୍ର ଜୀବନ 
୨୦୦୪ ମସିହାରେ ଆଇ ଲଭ ୟୁ କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିବା ଅନୁଭବ, ବର୍ତ୍ତମାନ ସୁଦ୍ଧା ୩୩ରୁ ଅଧିକ ଓଡ଼ିଆ ଓ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିସାରିଛନ୍ତି ।

ଅଭିନୀତ ଓଡ଼ିଆ କଥାଚିତ୍ର

ଅଭିନୀତ ବଙ୍ଗଳା କଥାଚିତ୍ର

ମାନ ସମ୍ମାନ 
 ଶ୍ରେଷ୍ଠ ଅଭିନେତା, ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ୨୦୦୯

ରାଜନୈତିକ ଜୀବନ 
୨୭ ଅପ୍ରେଲ ୨୦୧୩ ମସିହାରେ ଅନୁଭବ ବିଜୁ ଜନତା ଦଳରେ ଯୋଗ ଦେଇଥିଲେ । ଜୁନ ମାସ ୨୦୧୪ରେ ରାଜ୍ୟସଭା ସାଂସଦରୂପେ ନିର୍ଦ୍ୱନ୍ଦରେ ମନୋନୀତ ହୋଇଥିଲେ । 

୨୦୧୯ ଭାରତୀୟ ଲୋକ ସଭା ନିର୍ବାଚନରେ ବିଜୁ ଜନତା ଦଳ ପକ୍ଷ୍ୟରୁ ଅନୁଭବ କେନ୍ଦ୍ରାପଡ଼ା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର  ବୈଜୟନ୍ତ ପଣ୍ଡାଙ୍କ ସହ ପ୍ରତିଦ୍ୱନ୍ଦିତା କରିଥିଲେ ।

ଆଧାର

ବାହାର ଆଧାର 

 
 ଅନୁଭବଙ୍କ ନିଜସ୍ୱ ପୃଷ୍ଠା

୧୯୮୪ ଜନ୍ମ
ଜୀବିତ ବ୍ୟକ୍ତି
କଟକ ଜିଲ୍ଲାର ଲୋକ
ଓଡ଼ିଆ କଥାଚିତ୍ର ଅଭିନେତା
ରାଜ୍ୟ ସଭା ସଭ୍ୟ
ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
୧୭ଶ ଲୋକ ସଭା ସଭ୍ୟ
ଓଡ଼ିଆ ଲୋକ